cyanic-selkie/wikianc huggingface dataset:
Anna Chapman
Chapman erklærte seg skyldig i en anklage om konspirasjon, og for å opptre som en agent for en fremmed stat. Hun og flere andre russere ble deportert til Russland den 8. juli 2010, som en del av en utvekslingsavtale for spioner mellom Russland og USA. Hun ble også fratatt sitt britiske statsborgerskap og utvist fra Storbritannia.
Chapman har siden jobbet på en rekke områder i Russland, blant annet som leder av det såkalte ungdomsrådet, som catwalkmodell i et russisk moteshow og som TV-seriedeltaker.
Pomare-dynastiet
Pomare-dynastiet var en familie av herskere på Tahiti fra slutten av 1700-tallet til slutten av 1800-tallet. Dynastiet vokste fram i en tid da den europeiske kontakten med Polynesia ble intensivert og eksisterte ved overgangen til kolonitiden, da Frankrike la under seg øyene, som i dag utgjør Fransk Polynesia. Pomarene hersket over Tahiti og de nærmeste Selskapsøyene og gjorde krav på Tuamotuøyene.
Anna Chapman
London: 2001–2006
Anna Kussjtsjenko møtte Alex Chapman på London Docklands rave party i 2001. De giftet seg kort tid etterpå i Moskva, og hun fikk britisk statsborgerskap og pass i tillegg til det russiske hun hadde fra før.
Pomare-dynastiet
Bakgrunn og utvikling
Kontakten mellom tahitiere og europeerne mot slutten av 1700-tallet forsterket den politiske samlingsprosessen der ledende høvdinger la under seg større områder. På Tahiti ble Pomare-dynastiet fra 1780-årene en av de ledende høvdingefamiliene.
Liste over fotballklubber i Ungarn
Liste over fotballklubber i Ungarn inneholder ungarske fotballklubber som er en del av seriesystemet.
Pomare-dynastiet
Bakgrunn og utvikling
Ved hjelp av kontakt med europeiske handelsmenn og skytevåpen skaffet Pomare I seg økt kontroll på Tahiti. Dynastiet utvidet sin makt også over naboøya Moorea og gjorde krav på andre øyer, særlig Tuamotuøyene og Gambierøyene. Pomare-herskerne søkte støtte fra britiske misjonærer og ble anerkjent som konger, en ny og hittil ukjent tittel blant polynesierne.
Pomare II ble, som den første hersker, omvendt til kristendommen. Reformer ble gjennomført, blant annet ved innføring av Pomare-loven, den første skriftlige lovsamling i Oseania, innført i 1819.
Den lange regjeringstiden til dronning Pomare IV, som regjerte fra 1827 til 1877, var først preget av rivalisering mellom britiske og franske interesser, ensbetydende med protestantisk eller katolsk innflytelse. Dette ledet til etableringen av fransk protektorat i 1842 og etter dette mistet Pomare-dynastiet gradvis sin makt til franskmennene. Pomare V avsto i 1880 sitt rike til Frankrike, som gjorde det til koloni.
Herskere
Dynastiet talte disse medlemmene (regjeringstid i parentes):
Anna Chapman
London: 2001–2006
I 2003 eller 2004 flyttet Anna Chapman til London, der hun jobbet på NetJets, Barclays og angivelig for noen andre selskaper i korte perioder.
New York: 2009–2010
I 2009 flyttet Chapman til New York City, hvor hun bodde på 20 Exchange Place, et kvartal fra Wall Street på Manhattan. Hennes LinkedIn-profil identifiserte henne som administrerende direktør i PropertyFinder LLC, et nettsted for salg av fast eiendom internasjonalt. Ektemannen Alex har uttalt at Anna fortalte ham at virksomheten var i kontinuerlig gjeld de første par årene. I 2009 hadde ting derimot snudd; da hadde hun så mange som 50 ansatte og en vellykket bedrift.
Etter at Anna ble arrestert i New York – anklaget for spionasje, ansatte Alex medieagent Max Clifford, og solgte hennes historie til The Daily Telegraph. Hun erklærte seg skyldig i sammensvergelse, og for å opptre som en agent for en utenlandsk regjering uten å varsle den amerikanske justisministeren. I 2010 ble hun deportert til Russland, som en del av en fangeutveksling mellom USA og Russland.
Russland: 2010–nå
I slutten av desember 2010 ble Chapman utnevnt til det offentlige råd av Forent Russlands Unge Garde. Ifølge organisasjonen ville hun «være involvert i å utdanne unge mennesker».
Den 21. januar 2011 begynte Chapman å arrangere et ukentlig TV-show i Russland kalt Hemmelighetene i Verden for REN TV. I juni 2011 ble Chapman ansatt som redaktør i Venture Business News magazine.
Chapman vitnet i en lukket rettssak in absentia mot oberst Alexander Poteyev, en eks-KGB-soldat, som fant sted i Moskva i mai og juni 2011. Chapman vitnet om at bare Poteyev kunne ha gitt de amerikanske myndigheter informasjon som førte til at hun ble arrestert i 2010. Hun har også påstått at hun ble arrestert kort tid etter at en hemmelig amerikansk agent kontaktet henne ved hjelp av en kode; en kode bare Poteyev og hennes personlige kontakt kunne ha kjent til.
Chapman skrev en artikkel for Komsomolskaja Pravda, og i oktober 2011 ble hun anklaget for plagiat etter Aleksandr Pusjkin, fra en bok av Oleg Matveychev, Kremls «spindoctor». The Guardian rapporterte at denne hendelsen var et av mange uttrykk for generelt negative oppfatninger av henne, i visse deler av det russiske samfunnet. Det sies blant annet at hun i september 2011 hadde vært «sjikanert under en tale om ledelse i St. Petersburg, i nærheten av Universitetet». Elevene hadde visstnok vist skilt som sa: «Chapman, kom deg ut av universitetet!» og «Kreml og pornostudioet er i den andre retningen!».
Wang Nan (padler)
Wang Nan (født 25. september 2000) er en kinesisk padler som konkurrerer i sprintkajakk.
Hun representerte Kina under Sommer-OL 2020 i Tokyo, hvor hennes beste resultat var nummer 6 i K-4 500 meter.
Ryszard Marzec
Ryszard Marzec (født 26. desember 1931, død 30. juni 1972) var en polsk landhockeyspiller.
Han representerte Polen under Sommer-OL 1960 i Roma, hvor laget hans ble nummer 12.
Jaime Roberts
Jaime Roberts (født 6. desember 1990) er en australsk padler som konkurrerer i sprintkajakk.
Hun representerte Australia under Sommer-OL 2020 i Tokyo, hvor hennes beste resultat var nummer 7 i K-4 500 meter.
Prentice Hall
Prentice Hall er et amerikansk forlag som utgir bøker til undervisning og som eies av Pearson PLC. Forlaget ble grunnlagt i 1913, og har sitt hovedkvarter i Upper Saddle River i New Jersey. Forlaget har sitt marked innenfor høyere utdannelse og utgir trykket og digitalt innhold. Det distribuerer sine tekniske titler gjennom tjenesten Safari Books Online.
Jakten gjennom Mexico
Jakten gjennom Mexico, (originaltittel: The Big Steal) er en amerikansk film noir fra 1949 regissert av Don Siegel med Robert Mitchum og Jane Greer i hovedrollene.
Handling
Løytnant Duke Halliday (spilt av Robert Mitchum) fra U.S. Army blir frarøvet 300 000 dollar av Jim Fiske. Når Hallidays overordnede, kaptein Vincent Blake (spilt av William Bendix) mistenker Hailliday for å ha deltatt i tyveriet, og Halliday får ikke noe annet valg enn å personlig forfølge Fiske til Mexico. Underveis støter han også på Joan Graham (spilt av Jane Greer) som ønsker å få tilbake 2 000 dollar hun tidligere lånte bort til kjæresten sin, Jim Fiske. Haillday og Joan slår seg sammen, selv om de ikke tror de kan stole på hverandre. Men de blir også overvåket av kaptein Blake.
Etter at Halliday blir slått ned, møter han general Ortega. Halliday påstår å være Blake (ved hjelp av identifikasjon han tok fra kapteinen etter et tidligere slagsmål) og general Ortega lar ham gå for å fortsette jakten etter Fiske. Men Ortega fortsetter å holde øye med dem, og mistankene hans blir bekreftet når den virkelige kaptein Blake dukker opp på kontoret hans for å be om hjelp. Halliday og Graham sporer opp Fiske til et isolert hus i en ørken, hvor Fiske møter Seton (spilt av John Qualen) som tilbyr Fiske 150 000 dollar. Når Blake dukker opp igjen, blir Halliday i utgangspunktet lettet over å bli reddet. Frem til han får vite at Blake faktisk var Fiskes kriminelle samarbeidspartner, og nok en konflikt oppstår.
Eldor Winje
Eldor Johan Gabrielsen Winje (født 28. mai 1899 på Dyrøya i Øksnes, død 8. september 1968 i Bodø) var i 34 år fører (skipper) på Redningsselskapets redningsskøyter. Han var særlig kjent for redningene han utførte på Finnmarkskysten, men han var også stasjonert andre steder langs kysten, så langt sør som på Møre. Eldor Winje var ansatt i Redningsselskapet i 50 år, fra 1917 til 1967.
Biografi
Winje ble født på stedet Dyrøya på øya med samme navn og vokste opp som den yngste av sju barn på gården Vinje på Tindsøya i Øksnes, som foreldrene hans kjøpte i 1900. Etter konfirmasjonen ble han fisker, og han fikk i januar 1917 nærkontakt med havets farer da åttringen som han, en bror og tre andre var ombord i, kullseilte. Eldor og broren overlevde, men de tre andre omkom i ulykken. En måneds tid etter fikk Eldor jobb som matros på RS 9 «Stadt», som var stasjonert i Vesterålen og Lofoten. Der ble han til han i 1920 ble bestmann på RS 12 «Svolvær», som opererte i det samme området.
Høsten 1925 ble han beordret som fører på RS 9 «Stadt» i Vesterålen. De neste årene førte han redningsbåter som for det meste var stasjonert i Vesterålen, Lofoten eller på Senja, men han hadde også perioder på Nordmøre og Fosen. RS 36 «Andreas Aarø», som han førte sesongen 1932-33, var hans første redningsskøyte med motor. Oppdragene besto ikke bare i å berge båter og mannskap fra forlis og undergang, men også å slepe småbåter inn til land. 3. mars 1933 slepte således «Andreas Aarø» hele 65 båter med til sammen 175 mann inn til Skrova i Lofoten. Fra 1940 førte Eldor Winje RS 51 «Fredrik Langaard» i Finnmark. Etter en sykeperiode høsten 1942 var han igjen tilbake i farvannet Senja - Lofoten. Under 2. verdenskrig bisto redningsskøytene i det skjulte med å transportere motstandsfolk og andre som måtte flykte fra nazistene. 5. juli 1944 ble RS 43 «Astrid Finne», som lå på feltet utenfor Lofoten, stoppet av tyskerne, og skipper Eldor Winje arrestert. Han satt fengslet i Narvik til november, da han ble satt fri og meldte seg for Redningsselskapet igjen. På grunn av faren for nye arrestasjoner ble han i første omgang ikke satt i tjeneste på redningsbåt, men fikk hyre som skipper på ei frakteskute i Øksnes. Da freden kom i mai 1945, ble han umiddelbart kalt til ny tjeneste som fører på redningsskøyta.
Fra 1947 til 1957 var han fører på redningsskøytene RS 43 «Astrid Finne» og RS 56 «Olav Ringdal jr.» i Finnmark. I mangel av radar, som først ble installert i redningsskøytene i 1957, fikk Winje særlig ry på seg for å være dyktig til å radiopeile posisjonen til båtene som var i nød. Denne kunnskapen kom til nytte blant annet under redningen av selfangstbåten MS «Lance», som i april 1949 fikk maskinskade på feltet i Østisen. RS 43 «Astrid Finne» med Eldor Winje som fører la ut fra Honningsvåg og berget skuta 100 nautiske mil vest-nordvest av Kapp Kanin. Redningsoperasjonen tok drøyt fire døgn.
Utenom høst- og vintersesongene da han førte redningsskøytene på kysten, jobbet Winje om sommeren på Redningsselskapets opplags- og vedlikeholdsstasjon i Blokken i Sortland med å klargjøre skøytene for ny sesong på sjøen. Etter at han ga seg som fører på Finnmarkskysten i 1957, hadde han to sesonger til som fører i ulike områder, før han i april 1959 ble pensjonert fra jobben som skipper på redningsskøytene. Han fortsatte likevel på verkstedet (vedlikeholdsstasjonen) i Blokken, og tok i 1960 over som formann etter broren Gerhard Winje. Høsten 1967 pensjonerte han seg også fra denne jobben. Et år senere døde han av lungekreft.
Eldor Winje var fra 1933 gift med Aslaug Abelsen fra Gullvika i Øksnes. Familien bodde på Vinje på Tindsøya til 1954, da de flyttet til Blokken. Broren Gerhard Winje var skipper på redningsskøyter til 1927, deretter var han formann på opplags- og vedlikeholdsstasjonen i Blokken. Eldors sønn Amund Vinje hadde også et langt liv som skipper på redningsskøyter, det samme hadde Eldors nevø Hegge Winje. Eldor Winje ble i 1959 tildelt Kongens fortjenstmedalje i sølv. I 1927 ble RS 12 «Svolvær» med fører Eldor Winje tildelt utmerkelsen Emile Robins belønning, som ble gitt til redningsskøytemannskap for årets beste redning eller for særlig stor innsats gjennom sesongen.
NM i bryting 1988
NM i bryting 1988 ble arrangert i Kirkenes 19.-20. mars (menn) og Kristiansund 26. mars (kvinner). Kongepokalen ble vunnet av Morten Hagebø.
74 kg
De to finalistene Frank Eriksen og Morten Sætre fikk begge tre advarsler for passiv bryting i finalen. Det ble derfor ikke utropt noen vinner.
Shannon Reynolds
Shannon Reynolds (født 3. januar 1995) er en australsk padler som konkurrerer i sprintkajakk.
Jacob Lew
Jacob Joseph «Jack» Lew (født 29. august 1955 i Queens i New York City i USA) er en amerikansk advokat som var USAs 76. finansminister, fra 2013 til 2017. Han var den 25. stabssjef i Det hvite hus, fra 2012 til 2013. Lew tjenestegjorde tidligere som direktør for Office of Management and Budget i Bill Clintons og Barack Obamas regjeringer, og han er medlem av Det demokratiske partiet.
Shannon Reynolds
Hun representerte Australia under Sommer-OL 2020 i Tokyo, hvor hennes beste resultat var nummer 7 i K-4 500 meter.
Jacob Lew
Bakgrunn
Jacob Lew var sønn av jødiske innvandrere fra Polen. Hans far, Irving Lew, invandret etter Andre verdenskrig; moren Ruth (neé Turoff) kom med familien til USA noen år tidligere. Irving Lew arbeidet som advokat og bokantikvar, Ruth (Turoff) Lew var kontorsjef i et advokatfirma.
Jacob Lew gikk på offentlige skoler og tok slutteksamen i 1972 fra Forest Hills High School (FHHS) i Queens i New York. Han studerte så ved Carleton College i Northfield i Minnesota, og fortsatte etterpå ved Harvard University, der han i 1978 tok bachelorgraden.
Karriere
Fra 1973 til 1979 var han juridisk assistent for lovgivningssaker i den amerikanske Kongressen. Fra 1979 til 1987 var han innenrikspolitisk rådgiver for Tip O’Neill, den demokratiske speaker for Representantenes hus. Samtidig fortsatte han med jurisiske studier i rettsvitenskap ved Georgetown University (Law Center) og avsluttet der i 1983 med graden Juris Doctor (J.D.). Etter å ha fått advokatbevilling i staten Massachusetts var han fra 1988 til 1993 partner i advokatfirmaet Van Ness, Feldman & Curtis.
I 1993 gikk han over til arbeide for regjeringen og ble spesialassistent for president Clinton for Corporation for National and Community Service (AmeriCorps) i staben i Det hvite hus. Senere ble han først stedfortredende direktørr av kontoret for Management und Budget og fra 21. mai 1998 selv direktør der. Han var med dette del i det utvidede Clinton-kabinettet frem til presidentperiodens avslutning 20. januar 2001.
Etter tiden i regjeringen ble han i 2001 professor for offentlig forvaltning ved New York University og var samtideig fra 2001 til 2006 Executive Vice President oge Chief Operating Officer (COO) for New York University. Fra 2004 til 2008 var han også medlenm av forstanderskapet for Corporation for National and Community Service. Fra 2006 til 2009 var han også medarbeider for Citigroupuog COO for global formuesforvaltning og så fra 2008 til 2009 COO for alternative investeringer. Han var også forstanderskapsmedlem for Kaiser Family Foundation og tenketanken Center on Budget and Policy Priorities og i Council on Foreign Relations.
Etter presidentvalgene i 2008som ble vunnet av Barack Obama ble Lew i januar 2009 ved siden av James Steinberg viseutenriksminister (Deputy Secretary of State) og gitt ansvaret for ledelse og budsjett i utenrikstjenesten. Den 13. juli 2010 ble han nominert til direktør for Office of Management and Budget etter at Peter R. Orszag tilsa sin fratreden den 30. juli 2010. Lews nominering ble bekreftet av Senatet 18. november 2010. I vakansen etter Orszag hadde Jeffrey Zients vært kontorets kommissariske leder.
Etter William M. Daley fratreden som stabssjef i Det hvite hus ble Lew den neste stabssjefen den 27. januar 2012an. Finansminister: Den 10. januar 2013 nominerte president Obama Lew til finansminister. Den 28. februar 2013 bekreftet Senatet nomineringen. Dermed havnet Lews signatur på de nye dollarsedlene. Men den var en signatur med bare krummelurer, lovet Obama spøkefullt å påvirke Lew til å endre underskriften slik at i det minste én bokstav skulle være gjenkjennelig. Lew endret faktisk sin underskrift.
VM i vektløfting 1959
VM i vektløfting 1959 (verdensmesterskapet i vektløfting) ble arrangert i Warszawa i Polen i 1959.
Catherine McArthur
Hun representerte Australia under Sommer-OL 2020 i Tokyo, hvor hennes beste resultat var nummer 7 i K-4 500 meter.
Alluaudia
Utbredelse
Arten er kjent fra Ghana og Elfenbeinskysten.
Arkitekturåret 1961
Dødsfall
|| arkitekt, sønn av Eliel Saarinen ||align=center| 51 ||align=center|1910 ||
Robert Pettersen
Robert Pettersen (født 13. august 1969) er en norsk jurist og rådmann.
Pettersen er cand.polit. fra Universitetet i Bergen 1997, med hovedfag i sosialøkonomi. Han var rådmann i den tidligere Tysfjord kommune fra 2007 til 2010. Etter dette var han administrativ leder i Fellesorganisasjonen (FO) frem til 15. august 2012.
Rådmann i Rana kommune
Det var strid om Pettersen eller den konstituerte rådmannen Svenn Harald Johannessen skulle tilsettes. Posisjonen i kommunestyret (Høyre, Fremskrittspartiet, Senterpartiet, Miljøliste Rana, Venstre og Kristelig Folkeparti) ønsket Johannesen, mens opposisjonen (Arbeiderpartiet, Sosialistisk Venstreparti, Rødt) ønsket Pettersen.
Med 19 mot 18 stemmer valgte Rana kommunestyre den 5. februar 2013 å ansette Robert Pettersen. Kommunestyret vedtok samtidig å forlenge Johannessens midlertidige tilsetting som konstituert rådmann frem til 8. mai 2013.
Władysław Śmigielski
Władysław Śmigielski (født 23. juni 1937, død 19. juni 1995) var en polsk landhockeyspiller.
Han representerte Polen under Sommer-OL 1960 i Roma, hvor laget hans ble nummer 12.
Friidrett under Sommer-OL 1988 – 100 meter menn
100 meter menn under Sommer-OL 1988 i Seoul ble arrangert fra 23. til 24. september 1988 på Olympiastadion.
Bazooka
Bazooka er kallenavnet på det første i en lang serie bærbare, rekylfrie panservernrakettkastere. Opphavsperson var den amerikanske obersten Leslie Skinner, som ved Aberdeen Proving Ground i 1942, sørget for en så vellykket demonstrasjon at våpenet straks ble satt i produksjon. Med en hulladningsgranat med diameter på 2,36 tommer, hadde våpenet forholdsvis god gjennomslagskraft på kort hold (opptil 200 m), og ble første gang anvendt i felttoget i Nord-Afrika under annen verdenskrig. Det var et av de viktigste antipanservernvåpnene som ble brukt av Den amerikanske hæren under krigen.
Under andre verdenskrig lagde tyskerne en kopi med større sprenglegeme (kaliber 88 mm) og kalte det Raketenpanzerbüchse «Panzerschreck». Dette førte til at også USA videreutviklet våpenet til en versjon med 88 mm kaliber.
Rakettkasteren var i tjeneste under koreakrigen, der det forholdsvis lille, rakettdrevne prosjektilet på 4 kg viste seg utilstrekkelig mot nordkoreanernes T34-tanks.
Bazookaens etterfølger ble etter annen verdenskrig kjent i Norge under betegnelsen panservernrakettkaster, som ble forkortet til PVRK. Som 88 mm-utgave, var den i bruk i den norske hæren fram til 84 mm rekylfri kanon ble tatt i bruk midt på 1970-tallet.
Våpenet ble kalt «bazooka» fordi det liknet en hjemmelaget trombone som den amerikanske radiokomikeren Robin "Bob" Burns (f. 1890) benyttet.
Tomtvika
Tomtvika er en 1,5 km lang bukt nordvest i Wedel Jarlsberg Land på Spitsbergen, Svalbard. Bukta er avgrenset av Straumneset i vest og av Lognedalsflya i øst. Bukta og Straumeneset ligger ved enden av Lognedalen som fører elva Logna. Straumholmane ligger som en avgrensning av bukta til vern mot havet. Høyeste nivå på kysten her er bare 12 meter.
I botnen av bukta ligger restene av to russiske pomor-fangsthytter fra 1800-tallet, og et russisk-ortodoks russekors (pomorkors). Det er også en gravplass her, og ulike spredte kulturminner.
Litt nord i Dunderbukta ligger en tidligere fangsthytte Ibistasjon) ved stranden - ved Beisodden under fjellet Dundrabeisen (436 moh.).
Området tilhører Sør-Spitsbergen nasjonalpark.
Arkitekturåret 1970
Arkitekturåret 1970 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1970.
Włodzimierz Różański
Włodzimierz Różański (født 7. juni 1938, død 14. april 2006) var en polsk landhockeyspiller.
EM i trampoline 2021
EM i trampoline 2021 ble arrangert i Sotsji i Russland fra 29. april til 2. mai 2021.
Włodzimierz Różański
Han representerte Polen under Sommer-OL 1960 i Roma, hvor laget hans ble nummer 12.
Zdzisław Wojdylak
Zdzisław Wojdylak (født 3. oktober 1929, død 26. oktober 1987) var en polsk landhockeyspiller.
Han representerte Polen under Sommer-OL 1960 i Roma, hvor laget hans ble nummer 12.
Taverny
Historie
I 1806 ble kommunen Taverny slått sammen med nabokommunen Saint-Leu, og den nye kommunen ble kalt Saint-Leu-Taverny.
High-bandwidth Digital Content Protection
High-bandwidth Digital Content Protection (HDCP) er en form for digital kopibeskyttelse utviklet av Intel Corporation for å hindre kopiering av digital lyd- og videoinnhold som det reiser over tilkoblinger. Typer tilkoblinger inkluderer Displayport (DP), Digital Visual Interface (DVI), og High-Definition Multimedia Interface (HDMI), samt mindre populære, eller nå nedlagte, protokoller som Gigabit Video Interface (GVIF) og Unified Display Interface (UDI ).
Taverny
Historie
I 1821 ble kommunen Saint-Leu-Taverny delt igjen. Dermed ble Taverny og Saint-Leu igjen separate kommuner.
30. mars 1922 ble en del av arealet tilhørende Taverny fradelt og slått sammen med en del av arealet fra Montigny-lès-Cormeilles og en del av arealet fra Pierrelaye og kommunen Beauchamp ble opprettet.
Befolkningsutvikling
Antall innbyggere i kommunen Taverny
Jacques-Benjamin Longer
Jacques-Benjamin Longer M.E.P. (født 31. mai 1752 i Le Havre i Frankrike, død 8. februar 1831 i Ke-vinh - Vinh Tri - i Tonkin) var en fransk katolsk misjonær i Indokina som ble biskop for det apostoliske vikariat Vestre Tonking - som er forløperen for det langt senere erkebispedømmet Hanoi.
Bakgrunn
Jacques-Benjamin Longer ble født i Le Havre ved Seinens munning ved den engelske kanal. Han var bare syv år gammel da, etter at engelskmennene hadde kommet for å beleire byen, foreldrene sendte ham til Rouen. Han begynte sine studier der som han fortsatte i Paris ved College des Grassins; han studerte filosofi og teologi ved seminaret de la Sainte-Famille (også kalt des Trente-trois). Etter å ha bestått baccalaureateksamen i teologi, gikk han inn på det parisiske ytremisjonsselskaps seminar den 30. september 1774.
Misjonsprest
Jacques-Benjamin Longer ble ble presteviet den 23. september 1775. Han ble så den påfølgende 4. desember sendt som misjonær til Tonkin (det nordlige Vietnam) sammen med med p. Gabriel-Taurin Dufresse, den fremtidige martyrbiskopen som misjonerte i Kina.
Fader Jacques-Benjamin Longer var fra først av bestemt til Vestre Tonkin, men ordenslederne i Macau mente at Cochinchina hadde et større behov for misjonærer og sendte ham dit. Idet han ankom dette landets kyster i 1777, ble båten de var på angrepet av pirater. Misjonæren fikk et sår i kneet, og han ville blitt massakrert hadde det ikke vært for dyktigheten til kateketen som fulgte ham.
Han bodde i 14 år i Haute-Cochinchine, spesielt i provinsen Quang-tri. Tây Sơn-brødrenes opprør og den påfølgende politiske uro tvang ham til å flykte flere ganger. Rundt 1783 grunnla han presteseminaret i Phuong-ruou (senere kjent som An-ninh-seminaret - An-ninh, An-do, Di-loan berører hverandre; Phuong-ruou er i An-do).
Biskop av Vestre Tonkin
Han ble utnevnt til koadjutor biskop Jean Davoust, til den apostoliske vikar av Vestre Tonkin den 3. april 1787, og til titulærbiskop av Gortyna. Dette var en utnevnelse han ble uttrykkelig beordret til å akseptere av Propaganda Fide i Roma. Dette dokumentet nådde ham ikke før den 10. desember 1790, mer enn ett år etter biskop Davousts død, og regnes således å ha blitt apostolisk vikar den 17. august 1789.
Det var i hele Indokina bare én biskop, mgr Pigneau de Béhaine M.E.P., som fader Longer ikke kunne reise rundt for å finne på grunn av den pågående borgerkrigen. Han dro da til Macau og krysset deler av Tonkin og Kouang-tong.
Han ble til slutt bispeviet den 30. september 1792 av Marcelino José Da Silva, biskopen av Macau. Han returnerte sjøveien, gikk i land i det østlige Tonkin, og bispeviet der den 10. mars 1793 den spanske dominikaneren p. Feliciano Alonso, som var blitt utnevnt til titulærbiskop av Fesseë og apostolisk vikar for Østre Tonkin. Etter å ha tilbrakt noen uker i sitt vikariat og ordinert flere prester, dro han til Bo-chinh, der han den 21. september samme år bispeviet Jean Labartette M.E.P. til titulærbiskop av Vera, coadjutor til mgr. Pigneau de Béhaine.
Den 10. april 1796 bispeviet han sin koadjutor, fader Charles La Mothe; deretter besøkte han provinsen Son-tay, og dro i 1797 til Lac-tho.
Forfølgelsen i 1798 tvang ham til å vandre i fjellene og skogene. Der han ble arrestert, men kort tid etter utlevert av de kristne.
Han vendte tilbake til Ke-vinh (Vinh-tri), hans ordinære residens, og grunnla et lite sykehus der i 1805. Han utarbeidet flere verker om den katolske lære, som ble tatt i bruk av de annamesiske (vietnamesiske) prester og de best utdannede kateketer. Det første av disse verkene, selve katekismen, utkom i 1802, ble trykt i 1300 eksemplarer; annenutgaven, i 1804, ble trykt i 1.566 eksemplarer, og den tredje, i 1823, i 3.100. «Etter katekismen», skriver Langlois, «utarbeidet han et utmerket verk som inneholdt et undervisningskurs, som alle kateketaspiranter ble pålagt å lære utenat og resitere offentlig før de får lov til å utøve sitt oppdrag.»
Inntil da var alle religiøse bøker skrevet i Tonkin på annamesisk vært håndskrevne; biskopen hadde et eget trykkeri, og erstattey platene som var i bruk på de tonkinesiske trykkerier med isolerte og løse tegn, som han klippet og graverte sammen med sine kateketer.
I 1816 mistet han sin første koadjutor, Charles La Mothe; i 1823 sin andre, p. Jean-Jacques Guérard; i 1827 sin tredje, p. Jean-François Ollivier, som i 1829 ble erstattet av p. Joseph-Marie-Pélagie Havard. Disse fire koadjutorene var alle sammen etter tur blitt titulærbiskoper av Castoria.
Fiendskapet som hadde rådet nesten fra begynnelsen av Minh Mạngs regjeringstid manifesterte seg mot misjonærene og mot de kristne. Biskop Longer ble nødt til å forlate Ke-vinh flere ganger.
De siste årene hans var preget av sterkt svekket helse. Han kunne ikke lenger øtøve vanlige biskoppelige funksjoner, og feiret bare sjelden den hellige messe. Den siste rapport han sendte til Propaganda Fide' var datert 16. april 1830; den angav følgende tall: 2 biskoper, 6 misjonærer, 87 innfødte prester, 174.000 kristne fordelt på 50 menigheter, ett hovedseminar som hadde 20 teologi- og 60 latinstudenter, to småseminarer med hundre studenter. I 1829 var det: 595 voksendåp, 1886 dåp av hedenske barn, 2.758 dåp av kristnes barn, 192.093 skriftemål, 87.266 nattverder, 1.390 sykekommunioner, 2.574 siste oljer, 1.065 ektevielser og 916 konfirmasjoner.
Longer døde den 8. februar 1831 i Ke-vinh, i en alder av 79 år. og etter førti år som biskop. Han ble etterfulgt av biskop Joseph-Marie-Pélagie Havard som apostolisk vikar av Vestlige Tonking.
Episkopalgenealogi
Hans episkopalgenealogi er:
Kilder
Det meste av materialet i denne biografien bygger på The France - Asia Research Institute (IRFA:) Jacques Longer - biografi, lest 6. desember 2022.
Elisabeth Epp
Elisabeth Epp (født 26. januar 1910 i Köln som Elisabeth Eschbaum, død 29. oktober 2000 i Wien) var en tysk-østerriksk skuespillerinne.
Liste over ordførere i Sørreisa
Liste over ordførere i Sørreisa er en liste over ordførere i Sørreisa kommune i Troms.
Elisabeth Epp
Liv
Elisabeth Epp ble født i Köln som datter av arkitekten Ernst Eschbaum. Hun mottok privatundervisning i skuespill og kom som elev til Kölner Stadttheater der hun traff sin fremtidige mann Leon Epp. I 1928 fikk hun sitt første teateroppdrag for et omreisende teater ved Berliner Gesellschaft für Volksbildung. Allerede året etter ble hun oppdaget av regissøren Otto Preminger som brakte henne til Neue Wiener Schauspielhaus, dagens Volksoper Wien.
Liste over ordførere i Sørreisa
Oversikten omfatter ordførere fra 1886 til idag. Sørreisa ble opprettet som egen kommune fra 1. september 1886, da gamle Tranøy ble det i tre.
Elisabeth Epp
Liv
I 1936 giftet hun seg med Leon Epp, som hun i Wien, ved Ringstraße, i 1937 åpnet teateret «Die Insel» med. Etter Anschluss det påfølgende året måtte teateret stenge. Teateret ble etter krigen i 1945 åpnet igjen, denne gang i Johannesgasse. På grunn av økonomiske problemer ble teateret stengt i 1951 og en kino åpnet senere på samme sted.
Liste over ordførere i Sørreisa
Nåværende ordfører i Sørreisa er siden 2015 Jan-Eirik Nordahl fra Arbeiderpartiet.
Ordførere
Oversikt over ordførere etter periode og partitilhørighet:
Elisabeth Epp
Liv
Mellom 1953 og 1989 hørte hun til ensemblet ved Wiener Volkstheater. Epp spilte Jomfru Kruse i de kontroversielle adapsjonene Und ewig singen die Wälder og Das Erbe von Björndal av Trygve Gulbranssens Bjørndaltrilogi.
Elisabeth Epp er gravlagt med sin mann ved Wiener Zentralfriedhof
Edward Palmer Thompson
Edward Palmer Thompson (3. februar 1924 – 28. august 1993) var en britisk historiker, forfatter, sosialist og fredsaktivist. Han er antagelig best kjent i dag for sitt historiske verk om den britisk radikale bevegelse fra slutten av 1700- og tidlig på 1800-tallet, The Making of the English Working Class (1963). Han har også skrevet innflytelsesrike biografier over William Morris (1955) og (posthumt) over William Blake (1993). Han var en profilert journalist og essayist. Han utga også romanen The Sykaos Papers (1988) og en samling med poesi.
Thompson var en av de fremst intellektuelle i det britiske kommunistpartiet. Selv om han gikk ut av partiet som følge av uenighet angående den sovjetiske invasjonen av Ungarn i 1956, forble han uansett en «historiker i den marxistiske tradisjonen», betegnet et opprør mot stalinismen som en forutsetning for en gjenreising av kommunistenes «tiltro i vår eget revolusjonære perspektiv.»" På slutten av 1950-tallet spilte Thompson en nøkkelrolle for det første New Left, «det nye venstre», en politisk bevegelse som særlig på 1960- og 1970-tallet framsto som kritisk til både Sovjetkommunismen og reformistiske kapitalismen, og ville skape en frihetlig og demokratisk sosialisme. Han var en høyrøstet venstreorientert sosialistisk kritiker av regjeringene til Labour Party i 1964–70 og 1974–79, og en tidlig og fast aktivist for kampanjene for atomnedrustning. På 1980-tallet var han et ledende intellektuelt lys i bevegelsen mot atomvåpen i Europa.
Julie Funch
Hun representerte Danmark under Sommer-OL 2020 i Tokyo, hvor hennes beste resultat var nummer 8 i K-4 500 meter.
Gösta Andersson (partisan)
Gösta «Göken» Sigfrid Andersson (født 2. juni 1911 i Göteborg) var en svensk frivillig i krigen mot Franco-regimet i Spania i 1937-1938. Senere var Andersson aktiv i illegalt, antifascistisk arbeid i Sverige og Norden under den andre verdenskrigen.
Anderssons vokste opp i Göteborg-bydelen Masthugget, i fattige kår. Som unge ringte han på dører og tagg for å skaffe seg mat. Faren hadde jobb som dreier på Götaverken.
Etter hvert kom Andersson seg til sjøs. Der opplevde han nøden blant mange i landene rundt Middelhavet og elendigheten bortenfor Suez. Han sluttet seg til Röda Fackliga Oppositionen innen det Svenska Sjöfolksförbundet og ble medlem av Kommunistiska Sjömannsklubben.
Partisan i Spania
Andersson mønstret av i Göteborg i 1936, og i januar året etter reiste han til Spania og sluttet seg til De internasjonale brigadene for å kjempe mot Franco. På reisen ned til Pyreneene fikk han også sitt oppnavn; «Gjøken». Angivelig på grunn av sitt sprudlende humør. Blant de Spania-frivillige brukte man aldri noe annet navn.
Han ble lettere såret i kampene, og måtte tilbringe en tid på spanske sykehus. Da han vendte tilbake til fronten fikk han oppgaven som partisan. I mindre grupper tok de seg inn bak fascistenes linjer, sprengte jernbaner og veier og drev sabotasje.
Liste over fotballklubber i Uruguay
Liste over fotballklubber i Uruguay inneholder uruguayanske fotballklubber som er en del av seriesystemet.
Gösta Andersson (partisan)
Partisan i Spania
Da de internasjonale brigadene ble trukket ut og oppløst, vendte han i november 1938 tilbake til Sverige og Stockholm.
Illegal i Norden
Han måtte se sine kampfeller slått i Spania, men tilbake i Sverige var han bestemt på å fortsette striden mot fascismen. Han sluttet seg til det illegale, antifascistiske arbeidet som foregikk i tilknytning til den hemmelige Wollweber-gruppen. Der gikk han under dekknavnet «Erik». Under opptakten til krigen drev organisajonen sabotasje mot tyske skip. De utførte også aksjoner bak de finske linjene i Finland. I de fleste land ble organisasjonen revet opp i 1940, men i Norge fortsatte virksomheten gjennom motstandsarbeidet til den såkalte Osvald-gruppen.
Arkitekturåret 1976
Arkitekturåret 1976 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1976.
Gösta Andersson (partisan)
Svensk opprulling
I Sverige rullet svensk politi etter hvert opp virksomheten, og pågrep flere Wollweber-folk. Arrestasjonene ledet til et intrikat spill, der både stormaktsinteresser og enkeltpersoners skjebne sto på spill. For de arresterte kunne rettssakene bety liv eller død; alternativene var frikjenning, fengsling i Sverige eller utlevering til tyske Gestapo. Skjebnen til to av de mest sentrale illustrerer det som skjedde: Wollweber selv ble arrestert i Sverige. Han ble sittende i svensk fengsel helt til tyskerne begynte å tape krigen. Da ble han utlevert til Sovjet. Han ble senere minister i DDR. Hjelmen satt ikke så lenge i svensk arrest. Han ble utlevert til Gestapo i Norge, sendt til Tyskland, torturert og halshugget i Brandenburg i 1944.
Andersson ble arrestert på sitt hjemsted sommeren 1941. Svensk politi fant fram til ham ved hjelp av arkivmateriale fra borgerkrigen i Spania. Om rettssakene fortalte en av de andre Spania-frivillige, Karl Staf, etter krigen: «Wollweber erkände allt vad han förmådde, för att få ett så långt straff som möjligt. Han ville inte skickas tillbaka till Tyskland [...] Göken erkände allt, och lite till. 'Jo, domarn, sa han i rätten, vi tänkte spränga dammen i Porjus också!'».
Andersson tilbrakte tre år i svensk fengsel og overlevde krigen. Etter tyskernes nederlag ved Stalingrad snudde stemningen i Sverige. Etter hvert kunne Andersson som fri mann fortsette det politiske arbeidet, og i legale former. På 1970-tallet fikk han også gitt ut sin beretning om Spania-innsatsen i bokform.
Sara Milthers
Sara Milthers (født 14. januar 2002) er en dansk padler som konkurrerer i sprintkajakk.
Hun representerte Danmark under Sommer-OL 2020 i Tokyo, hvor hennes beste resultat var nummer 8 i K-4 500 meter.
VM i vektløfting 1961
VM i vektløfting 1961 (verdensmesterskapet i vektløfting) ble arrangert i Wien i Østerrike i 1961.
Finnur Jónsson (biskop)
Finnur Jónsson (født 16. januar 1704, død 23. juli 1789) tjenestegjorde som luthersk biskop på Skálholt helt sør på Island. Han var søn til presten Jón Halldórsson og Sigríður Björnsdóttir.
Etter sine studier ved universitetet (1728) ble Finnur Jónsson prest i Reykholt (1732–1753) og etterpå valgt til biskop i Skálholt 1754.
Han ble gift med Guðríður Gísladóttir (1707–1766) som var datter til Jón Vigfússon, biskop av Hólar.
Bolette Nyvang Iversen
Bolette Nyvang Iversen (født 11. august 1997) er en dansk padler som konkurrerer i sprintkajakk.
Arkitekturåret 1977
Arkitekturåret 1977 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1977.
Ylva Østby Berger
Ylva Østby Berger (født 1979 i Oslo) er en norsk nevropsykolog og forfatter. Hun er oppvokst i Oslo og har en doktorgrad i psykologi fra Universitetet i Oslo der hun skrev oppgave om nevrokognitiv utvikling i barne- og ungdomsårene. Østby arbeider (per 2022) som førsteamanuensis ved Psykologisk institutt på Universitetet i Oslo.
Arkitekturåret 1977
Dødsfall
|| arkitekt ||align=center|84 ||align=center|1892 ||
Ylva Østby Berger
I 2016 ga hun og søsteren, Hilde Østby, ut boken ''Å dykke etter sjøhester. En bok om hukommelse'' på Cappelen Damm.
Bolette Nyvang Iversen
Hun representerte Danmark under Sommer-OL 2020 i Tokyo, hvor hennes beste resultat var nummer 8 i K-4 500 meter.
Ylva Østby Berger
I 2019 debuterte hun som skjønnlitterær forfatter med novellesamlingen Passasjerhistorier.
Parallell algoritme
En parallel algoritme, i kontrast til en tradisjonell seriell algoritme, er innenfor informatikken navnet på en algoritme som kan utføres på mange forskjellige prosessorer, og deretter bli kombinert ved slutten og avgi et korrekt resultat.
Mange parallelle algoritmer kan utføres parallelt (selv om samtidige algoritmer er et helt annet konsept).
Midterhukhamna
Midterhukhamna er en naturlig ankringsplas under fjellet Midterhuken midt imot Bellsundet, helt vest i Nathorst Land på sentrale Spitsbergen, Svalbard. I nord ligger sletta Midterhuksletta med flere kulturminner, og i vest neset Husodden og Bellsund.
På stedet ligger en norsk fangsthytte (bistasjon) som ble oppført i 1898 av J. Hagerup og fire mann for konsul Holmboe. De bygde samtidig en vinterhytte på Akseløya og en i Reindalen lengre nord hvor de skjøt 50-60 reinsdyr.
På stedet ligger også i nordvest, halvveis mot Gåsbergodden, rester av gamle Spekkovner fra den nederlandske hvalfangsten på 1600-tallet. Det står både lagerbygg (såkalte «telt»), og 9 graver oppe på en høyderygg. Her ble det senere i norsk fangstperiode anlagt en grav med innskriften: Herunder viler Olai Monsen af Ørstenvig Søndmør 1882.
Anlegget inngikk i det som utgjorde Fangstfelt 5 (Midterhuken). Hytta ble brukt til norsk pelsdyrfangst i tiden før andre verdenskrig.
Det er fullstendig ferdselsforbud på stedet på grunn av kulturminnene.
Bislett holdeplass
Bislett holdeplass er en holdeplass på Ullevål hageby-linjen på Bislett. Holdeplassen ligger i Thereses gate rett nord for Bislett plass og ble åpnet i 1909, da linjen til Adamstuen ble tatt i bruk.
Marija Kitsjasova-Skoryk
Marija Kitsjasova-Skoryk (født 20. juli 1993) er en ukrainsk padler som konkurrerer i sprintkajakk.
Hun representerte Ukraina under Sommer-OL 2020 i Tokyo, hvor hennes beste resultat var nummer 10 i K-4 500 meter.
Friidrett under Sommer-OL 1908 – Tresteg menn
Tresteg for menn var en av seks hoppøvelser i friidrett under Sommer-OL 1908 i London. Tjueto deltakere fra åtte nasjoner deltok i trestegkonkurransen som ble avviklet 25. juli 1908.
EM i judo 2021
EM i judo 2021 ble arrangert i Lisboa i Portugal fra 16. til 18. april 2021.
Friidrett under Sommer-OL 1908 – Tresteg menn
Rekorder
Den olympiske rekorden ble forbedret tre ganger. Først satte Tim Ahearne ny olympisk rekord med 14,73 meter siden forbedret Garfield MacDonald rekorden til 14,76 og til slutt vant Ahearne med et hopp på 14,92 meter.
Resultater
Alle deltakeren hoppet tre ganger og de tre beste etter de første tre omgangene fikk ytterligere tre hopp.
Mont-Notre-Dame
Mont-Notre-Dame er en kommune i departementet Aisne i regionen Hauts-de-France, nord i Frankrike. Kommunen ligger i kantonen Fère-en-Tardenois som ligger i arrondissementet Soissons. I hadde Mont-Notre-Dame 0 innbyggere.
Befolkningsutvikling
Antall innbyggere i kommunen Mont-Notre-Dame
Referanse: INSEE
Maria Sibylla Merian
thumb|upright=1.2|Portrett på den utgåtte 500-[[Deutsche Mark|DM-seddelen]] Maria Sibylla Merian (født 2. april 1647 i Frankfurt am Main, død 13. januar 1717 i Amsterdam) var en tysk-hollandsk botaniker, entomolog og billedkunstner med spesialitet i å avbilde insekter og blomsterkomposisjoner.
Bakgrunn og virke
Hun ble født inn i en opprinnelig sveitsisk bankierfamilie, Merian fra Basel. Hennes far Matthäus Merian var en kjent gravør og en av Europas ledende forleggere, men døde tidlig. Moren giftet seg siden igjen med Jacob Marrel, som var elev av stillebenmaleren Georg Flegel. Han var mest opptatt av sin blomstrende kunsthandel i Utrecht og derfor sjelden hjemme i Frankfurt am Main. Da han ble klar over stedatterens begavelse, satte han en av sine lærlinger Abraham Mignon (1640–1679) til å undervise den da 11-årige piken. Hun overgikk læremesteren ganske raskt, og utviklet sin egen stil i tråd med datidens blomsterbilder, dandert med sommerfugler og andre småkryp.
Allerede på denne tid begynte hun å interessere seg for sommerfugllarver og deres utvikling (selvbiografisk utsagn fra ett av hennes bokverk).
Hun fikk utgitt gravyresamlinger med bilder av planter i 1675 (Neues Blumenbuch) videreført i 1677. Bøkene besto av 12 plansjer hver, og måtte trykkes opp i flere opplag. Omkring 1680 kom et mer vitenskapelig preget verk: Der Raupen wunderbare Verwandlung (Sommefugllarvenes vidunderlige forvandling) i to bind.
Hun giftet (1665) seg med en annen av stefarens lærlinger Johann Andreas Graff fra Nürnberg, sønn av en dikter og bestyrer av en lokal høyskole som var blant de ledende i datidens Tyskland. To år senere ble datteren Johanna Helena født, og familien flyttet til Nürnberg, der hun fra 1670 av fortsatte med kunst både på pergament og lin, også med tanke på broderimønstre. Tegneleksjoner for ugifte yngre døtre av velstående familier bidro ytterligere til både familiens underhold - og sosial status. Hun fikk adgang til de fineste hagene i byen.
I 1683 dro hun tilbake til Frankfurt, og siden til Nederland etter å ha fått separasjon.
Interessen for sommerfugler ga seg senere utslag i at hun fikk og tok imot et tilbud om et toårig opphold i Surinam 1699 - 1701 (senere kalt Guyana, og delt med britiske og franske interesser). Etter hjemkomsten ble dette en illustrert bok med tittel Metamorphosis insectorum surinamensium - i sitt slag et pionerarbeide innen entomologien. Hun ble også smittet av malaria.
Stensgata holdeplass
Stensgata holdeplass er en holdeplass på Ullevål hageby-linjen der Stensgata kommer ut i Thereses gate, der trikken går. Linjen ble åpnet i 1909 til Adamstuen.
Maria Sibylla Merian
Bakgrunn og virke
Hun døde i Amsterdam i 1717.
Kilder
«50 Women Artists You should know» Prestel Verlag 2008 (nytt opplag 2010) ISBN 978-3-7913-3956-6
Tregjøkhumle
Tregjøkhumle er en av humlene som lever som snylter (gjøkhumle).
Utseende
Tregjøkhumle er middels stor, svart med bred, gul krage rundt bystseksjonen og et bredt hvitt bånd rundt bakkroppsspissen. Hunnen mangler hår på det nest siste segmentet av bakkroppen. Hannen har i stedet de to siste segmentene av bakkroppen mørke, i rødbrun fargetone. Hannen har også to gule flekker på hver side av bakkroppens forreste segment. Hannens farger varierer mye og ligner på en stor skoggjøkhumle.
Etymologi
Det latinske navnet Psithyrus [norvegicus] kommer fra det greske adjektivet ψιθυρός (psitʰyrós), «hviskende; raslende».
Bombus er på sin side et latinsk substantiv og betyr «brumming, summing i dyp tone».
VM i vektløfting 1962
VM i vektløfting 1962 (verdensmesterskapet i vektløfting) ble arrangert i Budapest i Ungarn i 1962.
Annedore Leber
Annedore Leber (1904–1968 Berlin) var en tysk publisist, forlegger og politiker (SPD). Hun var enke etter Julius Leber som ble myrdet av nasjonalsosialistene. Annedore Lebers karriere som politiker og forlegger nådde sine høydepunkter etter andre verdenskrig. Hun var avisutgiver, medlem av Berlins parlament og utga bøker for å styrke landets demokrati.
Pomare III av Tahiti
Pomare III av Tahiti (født 25. juni 1820, død 8. januar 1827) var konge av Tahiti fra 1821 til 1827.
Annedore Leber
Biografi
Hun ble født 18. März 1904 i Berlin som datter av direktøren for en middelsskole. I 1918 reiste hun med sin familie til Lübeck Hun fikk privatundervisning av sin far, og studerte etter abitur i 1922, jus i München. Hun brøt studiene i femte semester, gikk i lære som skredder og avla mesterprøve i 1935. Hun traff Julius Leber i Lübeck og giftet seg med ham i 1927. Samme år ble hun medlem av SPD. Julius Leber ble arrestert i 1933 og satt i ulike konsentrasjonsleire til han ble løslatt i 1937. Paret flyttet da til Berlin og åpnet der en kullhandel. Denne tjente som en sentral for motstandsbevegelsen, og her møtte blant andre Carl Goerdeler og Helmuth James von Moltke. Da Julius Leber ble arrestert i etter 20. juli-attentatet i 1944, ble hun og hennes barn også arrestert i såkalt sippenhaft og satt i varetektsfengselet i Moabit. Barna ble tvangsflyttet til en annen familie. Annedore Leber kunne besøke sin mann i fengselet, men han ble henrettet i Berlin-Plötzensee i januar 1945.
Pomare III av Tahiti
Han var eneste sønn av kong Pomare II og arvet tittelen bare ett og et halvt år gammel, da faren døde 7. desember 1821. Slik arv var i strid med tahitiske tradisjoner, men ble støttet av de britiske misjonærene på Tahiti. Siden Pomare III var mindreårig, ivaretok et regentråd styret. Den 21. april 1824 ble han kronet av misjonærer fra London Missionary Society. Seremonien fant sted i Arue, foran et publikum på 8,000 mennesker.
Pomare III fikk dysenteri og døde i 1827. Han ble etterfulgt av sin halvsøster, Aimata, som tok tittelen Pomare IV.
Annedore Leber
Biografi
Etter andre verdenskrig startet Annedore Leber sin egen politiske karriere. Hun ble i 1945 valgt til sentralstyret i SPD og som leder av kvinnesekretarietet. Fra 1946 til 1948 var hun medlem av den siste Stor-Berlin byparlament. Hun ble sammen med Paul Löbe og Arno Scholz lisenshaver til avisen Telegraf, og ga selv fra 1947 til 1949 ut tidsskriftet Mosaik. I 1954 utga hun sine memoarer om motstandskampen. Hun fortsatte å utbygge kullhandelen og dessuten sitt eget forlag. Hun var fra 1954 til 1963 medlem av delbydelsparlamentet i Zehlendorf og fra 1963 til 1967 medlem av Berliner Abgeordnetenhaus.
Arbeitsgemeinschaft Orte der Demokratiegeschichte regner henne blant de viktigste personer som i løpet av de siste 200 år, har bidratt til dannelsen av demokratiet i Tyskland.
Luke Combs
Luke Albert Combs (født 2. mars 1990) er en amerikansk countryartist og låtskriver. Combs har gitt ut to album for Columbia Nashville, som har gitt ut fem singler, som alle nådde til første plass på Billboards Country Airplay-liste: «Hurricane», «When it Rains It Pours», «One Number Away», «She Got The Best Of Me» og «Beautiful Crazy». Også hans sjette og syvende singel kom på første plass på Billboards Country Airplay-liste. Han regnes nå som den nyeste medlemmet av "Grand Ole Opry"